# **DECIZIA ETAPEI DE ÎNCADRARE**

## Nr. din .06.2019

Ca urmare a solicitării de emitere a acordului de mediu adresate de **COMUNA BAIA** din judeţul Suceava, înregistrată la APM Suceava cu nr. 10907/11.10.2017, în baza:

* **Legii nr. 292/2018** privind evaluarea impactului anumitor proiecte publice şi private asupra mediului;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**, cu modificările şi completările ulterioare,
* ***Directivei 2014/52/UE a Parlamentului Uniunii Europene şi a Consiliului din 16.04.2014 de modificare a Directivei 2011/92/UE privind evaluarea efectelor anumitor proiecte publice şi private asupra mediului*,**

autoritatea competentă pentru protecţia mediului, APM Suceava decide, ca urmare a consultărilor desfăşurate în cadrul şedinţei Comisiei de Analiză Tehnică din data de 12.06.2019, că proiectul “**Extinderea retelei de alimentare cu apa si canalizare in comuna Baia, judetul Suceava**” propus a fi amplasat comuna Baia, jud. Suceava,

* nu se supune evaluării impactului asupra mediului;

- nu se supune evaluării adecvate;

- nu se supune evaluării impactului asupra corpurilor de apă;

**Justificarea prezentei decizii:**

 **I. Motivele pe baza cărora s-a stabilit neefectuarea evaluării impactului asupra mediului sunt următoarele:**

**1. Dimensiunea şi concepţia întregului proiect**

***a)***proiectul se încadrează în prevederile Legii nr. 292/2108 privind evaluarea impactului anumitor proiecte publice şi private asupra mediului anexa nr.2, la: pct.13, lit.a – orice modificari sau extinderi, altele decat cele prevazute la pct.24 din anexa nr.1, ale proiectelor prevazute in anexa nr.1 sau in prezenta anexa, deja autorizate, executate sau in curs de executare, care pot avea efecte semnificative negative asupra mediului;

***Situaţia existenta***

Comuna Baia este beneficiara unor investitii in infrastructura finantate prin fonduri europene

FEADR – Masura 322 si SAPARD prin care s-au realizat retele de alimentare cu apa si canalizare cu statie de epurare.

Comuna Baia din judetul Suceava dispune de:

-Retea de alimentare cu apa de aproximativ 6.5 km;

-Retea de canalizare menajera aproximativ 6 km;

-Statie de epurare a apelor uzate menajere cu capacitatea de 200 mc/zi;

Localitatea Bogata din comuna Baia nu dispune de retea de alimentare cu apa si canalizare.

***Situaţia proiectata***

***Sistem alimentare cu apa potabila***

Lucrarile propuse pentru sistemul de alimentare cu apă al localității Bogata, comuna Baia sunt:

· Aductiune apa potabila

· Statie de pompare apa potabila

· Gospodrie de apa (rezervor, statie de clorinare si statie de pompare)

· Extindere retea distributie apa potabila localitatea Bogata, comuna Baia

Sursa de apa a sistemului de alimentare cu apa din comuna Baia este reprezentata de statia

de captare si tratare Baia III, administrata de S.C. ACET S.A. Suceava.

Necesarul de apa pentru extinderea retelei de alimentare cu apa in satul Bogata, comuna Baia va fi asigurat din reteaua de distributie existenta a satului Baia, comuna Baia, prin intermediul unui bransament pe conducta de distributie din PEID De 110 mm, PE 100, PN10, SDR17.

Aductiunea de apa potabila

Pentru asigurarea apei potabile in localitatea Bogata, comuna Baia este necesara realizarea unei

gospodarii de apa amplasata la o cota favorabila, si implicit a unei aductiuni care sa o alimenteze.

Conducta de aductiune va prelua apa din conducta de distributie existenta aferenta retelei de distributie Baia din PEID PE 100, De 110 mm. Bransamentul la conducta existenta se va realiza din tuburi de PEID RC PE 100, realizandu-se inaintea capatului de pe malul stang al subtraversarii raului Moldova.

Aductiunea va avea o lungime totala de 2798 m si va fi executata din PEID RC, PE 100, dupa

cum urmeaza:

· conducta de aductiune PEID RC PE100 PN10 De 110 mm; L = 531 m;

· conducta de aductiune PEID RC PE100 PN16 De 125 mm; L = 1129 m;

· conducta de aductiune PEID RC PE100 PN10 De 125 mm; L = 1138 m;

Conductele se vor amplasa in spatiul verde al DJ 155P sip e drumul satesc care asigura accesul catre noul amplasament al gospodariei de apa

Pe conducta de aductiune au fost prevazute 13 camine in care sunt montate armature de sectionare si golire, aerisiri si vane de reducere a presiunilor.

Statia de pompare apa potabila

Pentru asigurarea transportului apei potabile catre rezervorul de inmagazinare, a fost necesara prevederea unei statii de ridicare a presiunii amplasate imediat dupa subtraversarea raului Moldova, compusa din doua pompe 1A+1R.

Pentru asigurarea zonei de protectie sanitara, amplasamentul statiei de pompare se va imprejmui cu gard din plasa bordurata si se va asigura accesul auto.

Debitul de dimensionare al statie de pompare este constituit din debitul necesar extinderii retelei de alimentare cu apa in localitatea Bogata, comuna Baia. Statia de pompare va fi prevazuta intr-un container metalic cu dimensiunile in plan de 5.0x2.4m.

Staţia de pompare va funcţional în regim manual şi în regim automat.

Incinta statiei de pompare va fi amenajata cu drumuri si trotuare de acces.

Gospodaria de apa (rezervor, statie de clorinare, statie de pompare)

Pe un amplasament nou, in localitatea Bogata, se propune instituirea unei incinte imprejmuite

pentru gospodaria de apa, cu o suprafata totala de 1415 mp.

Tinand cont de configuratia retelelor nou propuse respectiv distantele mari fata de statia de tratare apa potabila, se impune prevederea unei statii de re-clorinare ce va deservi reteaua de alimentare cu apa din localitatea Bogata. Clorul injectat va fi consumat partial in rezervorul de inmagazinare a apei si partial in reteaua de distributie. (capacitate de dozare-1,5l/s, rezervor stocare hipoclorit-50l, debitmetru)

S-a prevazut o facilitate noua de inmagazinare apa potabila constand dintr-un rezervor metalic cu volumul de 350 mc, de unde localitatea va fi alimentata gravitational.

Rezervorul are rolul de compensare a variatiilor orare ale consumului din localitatile aferente si de stocare a rezervei intangibile de incendiu.

Volumul rezervei intangibile de incendiu va fi pastrat in rezervorul de inmagazinare si va fi destinat strict stingerii eventualelor incendii din localitatile deservite.

Accesul la rezervor se face prin racordarea unor platforme carosabile la drumurile de acces ale gospodariei de apa. Rezervorul asigura debitul maxim orar pentru consum, precum si pentru incendiu exterior de 5 l/s timp de 3 ore.

Incinta gospodariei de apa va fi amenajata cu drumuri si trotuare de acces. Incinta se va imprejmui cu gard din plasa bordurata si se va asigura accesul cu porti auto si poarta pietonala

Retea de distributie

Prin prezentul proiect se propune realizarea retele noi de distributie, astfel:

· retea de distributie PEID RC PE100 PN6 De 110 mm; L = 3862 m;

· retea de distributie PEID RC PE100 PN10 De 110 mm; L = 1639 m;

· retea secundara de distributie PEID RC PE100 PN6 De 63 mm; L = 1432 m

· retea secundara de distributie PEID RC PE100 PN10 De 63 mm; L = 476 m

In total se vor executa 7409 m de conducte. Conductele se vor amplasa pe carosabil, in acostamentul drumului, pe trotuar sau in spatiul verde in functie de spatiul disponibil, de categoria drumului, precum si de celelalte utilitati existente, sub adancimea de inghet.

In proiect nu sunt prevazute bransamente pentru utilizatori, acestea se vor realize intr-o etapa viitoare.

Pe conductele de distributie se vor prevedea:

* camine de aerisire-dezaerisire: 33 buc.
* camine cu vane de linie: 10 buc.

Rezerva intangibila in caz de incendiu

Vi=60mc. Se vor executa un numar de 15 hidranti supraterani DN 80mm.

Pe traseul retelelor de alimentare cu apa se vor realize 3 traversari de drum judetean cu conducta de aductiune si cinci subtraversari cu conducte de distributie.

De asemenea se va executa o subtraversare a raului Moldova prin foraj orizontal (L=320m). Aceasta se va poza aval de podul peste raul Moldova, pod Bogata, la adancimea de 1,82m sub cota talvegului de 361,69MDN si sub adancimea de afuiere de 1,33m.

Extinderea retelei de canalizare

Reteaua de canalizare se va institui pe o lungime de 6668 m (inclusiv lungime traversari) si se va executa din conducte PVC multistrat SN4, cu diametrul Dn 250-200mm. Apele uzate vor fi colectate in sistem gravitational, fiind necesare pentru transfer 4 statii de pompare. Apele uzate vor fi directionate catre reteaua de canalizare existenta din localitatea Baia, care preia si transporta debitele uzate catre statia de epurare existenta din localitatea Baia.

Conductele se vor amplasa pe mijlocul drumului, in acostamentul drumului, pe trotuar sau in

spatiul verde in functie de spatiul disponibil, de categoria drumului, precum si de celelalte utilitati existente.

Sunt prevazute:

* 204 camine de vizitare-intersectie din care 4 de linistire (154 camine de vizitare-intersectie circulare, din beton cu Di=1000mm si 50 camine de vizitare-intersectie circulare, din beton cu Di=400mm) amplasate la max. 60m intre ele.

Statii de pompare ape uzate

Sunt prevazute 4 statii d epompareape uzate, prefabricate, carosabile, complet ingropate. Sunt echipate cu 2 pompe 1A+1R submersibile.

Apele uzate colectate din satul Bogata vor fi deversate in reteaua de canalizare a comunei Baia si de aici conduse la statia de epurare existent, aflata in administrarea SC ACET SA agentia Falticeni. Dupa epurare apele sunt evacuate in paraul Garla Morii, afluent de stanga al raului Moldova.

***b)***cumularea cu alte proiecte existente şi/sau aprobate - nu este cazul;

***c)***utilizarea resurselor naturale, în special a solului, a terenurilor, a apei şi a biodiversităţii – nu este cazul;

***d)***cantitatea şi tipurile de deşeuri generate/gestionate - în perioada de execuţie a lucrărilor prevăzute în proiect rezultă: deşeuri de materiale de construcţii, în cantităţi mici, ce se vor depozita la locul stabilit de primăria comunei Baia, iar deşeurile reciclabile se vor valorifica prin agenţi economici autorizaţi.

***e)***poluarea şi alte efecte negative - nu este cazul

***f)***riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice - nu este cazul;

***g)***riscurile pentru sănătatea umană - nu este cazul.

 **2. Localizarea proiectului**

a) *utilizarea actuală şi aprobată a terenurilor*: Investiția ce face obiectul acestui proiect, se va amplasa pe un teren care apartine domeniului public de interes local in administrarea C.L. al comunei Baia, jud. Suceava.

Folosinta actuala a terenului: zona cai de comunicatie (drumuir publice de interes local si judetean), neproductiv, pasuen (pe ampalsamentul statiilor de pompare, rezervor).

b) *bogăţia, disponibilitatea, calitatea şi capacitatea de regenerare relative ale resurselor naturale (inclusiv solul, terenurile, apa şi biodiversitatea) din zonă şi din subteranul acesteia*: nici unul din criteriile enumerate nu vor fi afectate de implementarea proiectului propus.

c) *capacitatea de absorbţie a mediulu naturali,acordându-se o atenţie specială următoarelor zone*:

i) zonele umede, zone riverane, guri ale râurilor – nu este cazul;

ii) zonele costiere şi mediul marin – nu este cazul;

iii) zonele montane şi forestiere – nu este cazul;

iv) arii naturale protejate de interes naţional, comunitar, internaţional – nu este cazul;

v) zone clasificate sau protejate confrom legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional-Secţiunea a-III-a zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: nu este cazul.

vi) zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri – Terenul este situat în situl Natura 2000 ROSCI0365 Raul Moldova intre Paltinoasa si Rusi;

vii) zonele cu o densitate mare a populaţiei – nu este cazul;

viii) peisaje şi situri importante din punct de vedere istoric, cultural sau arheologic – nu este cazul;

  **3. Tipurile şi caracteristicile impactului potenţial**

a). *importanţa şi extinderea spaţială a impactului (zona geografică şi dimensiunea populaţiei care poate fi afectată)* – lucrările nu vor avea un impact negativ semnificativ asupra factorilor de mediu şi nu vor crea un disconfort pentru populaţie pe perioada execuţiei lucrărilor sau în funcţionare ulterioară;

b) *natura impactului*- va fi cauzat de lucrările de terasamente şi construcţii, cu un impact redus asupra mediului,

c)*. natura transfrontieră a impactului* – lucrările propuse nu au efecte transfrontieră;

d*). intensitatea şi complexitatea impactului* - impactul va fi redus, atât pe perioada execuţiei proiectului, cât şi în perioada de funcţionare.

e). *probabilitatea impactului* – impact redus, pe perioada de execuţie şi în perioada de funcţionare a obiectivului;

f). *debutul, durata, frecvenţa şi reversibilitatea preconizate ale impactului* – impact redus, pe perioada de execuţie şi în perioada de funcţionare a obiectivului, cu reversibilitate certă;

g).*cumularea impactului cu impactul altor proiecte existente şi/sau aprobate*: nu este cazul.

h). *posibilitatea de reducere efectivă a impactului -* prin utilizarea de tehnologii curate, cu impact cât mai redus asupra factorilor de mediu şi asupra populaţiei;

1. **Motivele pe baza cărora s-a stabilit necesitatea neefectuării evaluării adecvate sunt următoarele:**

- proiectul propus intră sub incidenţa art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, deoarece amplasamentul proiectului este situat în situl Natura 2000 ROSCI0321 Raul Moldova intre Paltinoasa si Rusi.

Pentru acest proiect ANANP a eliberat Avizul nr.654/18.06.2019, in calitate de administrator al acestei arii naturale protejate, aviz favorabil eliberat cu respectarea condiilor impuse prin acesta.

1. **Motivele pe baza cărora s-a stabilit necesitatea efectuării/neefectuării evaluării impactului asupra corpurilor de apă în conformitate cu decizia justificată privind necesitatea elaborării studiului de evaluare a impactului asupra corpurilor de apă, după caz:**

- proiectul propus intră sub incidenţa [art. 48](https://lege5.ro/Gratuit/ge3demru/legea-apelor-nr-107-1996?pid=10135143&d=2018-12-26#p-10135143) și [54](https://lege5.ro/Gratuit/ge3demru/legea-apelor-nr-107-1996?pid=10135178&d=2018-12-26#p-10135178) din Legea apelor nr. 107/1996, cu modificările și completările ulterioare.

- autoritatea competentă în domeniul gospodăririi apelor, Sistemul de Gospodărire a Apelor Suceava, a emis avizul de gospodarire a apelor nr.46/10.05.2019..

Indicatorii de caliatate pentru apele uzate menajere deversate in statia de epurare, conform prevederilor avizului mai sus trebuie sa se incadreze in limitele impuse de HG 352/2005, anexa nr.2, tabel nr.1:

|  |  |  |
| --- | --- | --- |
| Categoria apei | Indicatori de calitate | Valori (mg/dmc) |
| Admise pentru autorizare |
| Ape uzate menajere si tehnologice | pH | 6,5-8,5 unit. pH |
| Suspensii | 350 |
| CCOCr | 500 |
| CBO5 | 300 |
| Subs. Extractibile | 30 |
| Detergenti | 25 |
| Sulfuri si hidrogen sulfurat | 1,0 |
| Azot amoniacal | 30 |

Volum total evacuate de ape uzate menajere – 28,108 mii mc/an

Întrucât s-a decis că evaluarea impactului asupra mediului nu este necesară pentru proiectul cu caracteristicile prezentate anterior, se impun următoarele condiţii de realizare a proiectului pentru evitarea sau prevenirea eventualelor efecte negative semnificative asupra mediului:

1. Investiţia se va realiza cu respectarea documentaţiei tehnice depuse precum şi a normativelor şi prescripţiilor tehnice specifice realizării proiectului, a legislaţiei de mediu în vigoare şi a avizelor menţionate în certificatul de urbanism nr. 90/21.09.2017 emis de Primăria comunei Baia.

1. Se vor respecta cu stricteţe limitele şi suprafeţele de lucru, modul de depozitare a materialelor şi a rutelor alese pentru transport.
2. Se vor respecta prevederile OUG nr.195/2005 privind protecţia mediului, cu modificările şi completările ulterioare.

4. Deseurile produse vor fi stocate temporar selectiv în spații special amenajate; se interzice abandonarea /stocarea deşeurilor în afara spatiilor amenajate în acest scop; deșeurile de construcţii se vor depozita la locul stabilit de primăria comunei Baia, iar deşeurile reciclabile se vor valorifica prin agenţi economici autorizaţi.

5. Transportul deşeurilor periculoase /nepericuloase va fi efectuat numai de către firme autorizate

conform HG nr.1061/2008 privind transportul deşeurilor periculoase şi nepericuloase pe teritoriul României.

6. Implementarea tuturor măsurilor de protecţie a factorilor de mediu propuse prin proiect și descrise în documentaţia care a stat la baza emiterii acestei decizii.

7. Pe parcursul execuţiei lucrărilor se vor lua toate măsurile pentru prevenirea poluărilor accidentale; se impune refacerea terenurilor afectate de lucrări la starea iniţială.

8. Titularul va informa în scris autoritatea publică competentă pentru protecţia mediului ori de

câte ori există o schimbare de fond a datelor care au stat la baza eliberării prezentei.

9. Nerespectarea prevederilor prezentei decizii atrage suspendarea sau anularea acesteia, după caz, in conformitate cu prevederile legale.

10. Se va anunţa Agenţia pentru Protecţia Mediului Suceava data începerii şi finalizării lucrărilor de execuţie pentru verificarea respectării tuturor condiţiilor impuse. Procesul verbal întocmit la finalizarea lucrărilor se anexează şi face parte integrantă din procesul verbal de recepţie la terminarea lucrărilor.

**Condiţii impuse pentru organizarea de şantier**:

 - se va avea în vedere execuţia rapidă a lucrărilor şi încadrarea în termenul de realizare a investiţiei,

- utilajele de construcţii se vor alimenta cu carburanţi numai de la staţii de distribuţie carburanţi autorizate;

- întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri autorizate;

- titularul are obligaţia de a urmări modul de respectare a legislaţiei de mediu în vigoare pe toată perioada de execuţie a lucrărilor şi să ia toate măsurile necesare pentru a nu se produce poluarea apelor subterane, de suprafaţă, a solului sau a aerului.

 **Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.**

 Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

 Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

 Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

 Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

 Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

 Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

 Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

**DIRECTOR EXECUTIV,**

Maria Mădălina NISTOR

|  |  |
| --- | --- |
| Şef ServiciuAvize, Acorduri, Autorizaţii,Adina Hobjila | Şef ServiciuCalitatea Factorilor de Mediu,Anca IONCE |
|  Întocmit, Cons. Mariana BURLACU |  |